Biologija 9 30. 3. -3.4.2020  Biotehnologija v praksi

Pozdravljeni devetošolec, devetošolka.

Hvala vsem, ki ste mi poslali »dokaz, da delate«, drugi pa vem, da mi ga še boste. 😊

Ta teden se bomo nekaj naučili, kar vam morda v življenju pride prav, lahko pa, da takšne izkušnje že imate.

**GLIVE KVASOVKE IN JABOLČNI KVAS**

**Glive** so organizmi, ki **z vrenjem** pridobivajo **energijo** za življenje. Večina organizmov pridobiva energijo za življenje s **celičnim dihanjem**. So **heterotrofi**. To pomeni, da se hranijo z že pripravljeno organsko hrano, ki jo izdelajo zelene rastline s fotosintezo.

Mi vsak dan uporabljamo glive kvasovke, ko izdelujemo kruh. Kvas – glive kvasovke kupimo v trgovini. Ker zaradi Corona virusa ne želimo hoditi v trgovino si ga bomo izdelal sami, ker želimo jesti **PICO**.

**Danes boste izdelali jabolčni kvas.**


NAVODILA ZA IZDELAVO JABOLČNEGA KVASA

Potrebuješ:

* eno jabolko
* strgalo
* steklen litrski kozarec s pokrovom
* 250 g moke
* mlačno vodo
* žlico sladkorja

Navodilo za delo:

* Eno malo jabolko ali 1/2 velikega (domače), če nimaš domačega, kupljeno jabolko potopi za 10 minut v jabolčni kis (kis nato zavrzi). Pomisli zakaj?
* Naribamo jabolko in damo v kozarec, ki ga bomo lahko tesno zaprli.





* Natehtaj 250 gramov moke (boljša je ostra) in jo stresi v kozarec.
* Dodaj 2 dcl mlačne vode.





* Dodamo še žlico sladkorja.
* in zmešamo.



* Zapremo (anaerobni pogoji - brez kisika).

Nastavek za jabolčni kvas je pripravljen. Damo ga na toplo - v kuhinjo, lahko na radiator.

Ko je kozarec poln ( čez 1,2 ali 3 dni) lahko zamesimo kruh, ali testo za pico.

Vzeti moramo večji kozarec, ker se bo vsebina povečala za dvakrat.

Veliko uspeha pri delu, menim, da ne bo pretežko za nikogar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tvoja naloga je, da mi do petka na kratko zapišeš, če ti je jabolčni kvas uspel, dobrodošla je tudi slika končnega izdelka😊.

[danica.volcini@guest.arnes.si](mailto:danica.volcini@guest.arnes.si)

Če ima kdo kakšen drug recept za pripravo kvasa, je dobrodošlo, da ga deli.

Ostanite zdravi, pozdrav, Volčini